stanford-oval/wikipedia huggingface dataset:
Paráfora
Kappaleet

”Spáse to chróno” (Σπάσε το χρόνο)
”Paráfora” (Παράφορα)
”Oi dyó mas” (Οι δυό μας)
”Nekrós okeanós” (Νεκρός ωκεανός)
”An poté” (Αν ποτέ)
”Gia mas” (Για μας)
”Agápisé me” (Αγάπησέ με)
”Typikés epafés” (Τυπικές επαφές)
”Kalokaíri kai fos” (Καλοκαίρι και φως)
”I ákri tis klostís” (Η ἀκρη της κλωστής)
”To állo sou misó” (Το ἀλλο σου μισό)
”Eména thes” (Εμένα θες)
”Géla” (Γέλα)
”Próti nýchta” (Πρώτη νύχτα)
”S’agapó kai févgo” (Σ'αγαπώ και φεύγω)
Monacon Grand Prix 1956

Monacon Grand Prix 1956 oli Formula 1 -sarjan osakilpailu, joka ajettiin 13. toukokuuta 1956 Monacossa. Kilpailun voitti Stirling Moss, jolle voitto oli kauden ensimmäinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 28 |  Stirling Moss | Maserati | 100 | 3:00:32.9 | 2 | 8 |
| 2 | 26 |  Peter Collins | Ferrari | 100 | +6.1 | 9 | 3 |
| Jaettu | 26 |  Juan Manuel Fangio | Ferrari |  |  |  | 4 |
| 3 | 30 |  Jean Behra | Maserati | 99 | +1 krs. | 4 | 4 |
| 4 | 20 |  Juan Manuel Fangio | Ferrari | 99 | +1 krs. | 1 |  |
| Jaettu | 20 |  Eugenio Castellotti | Ferrari |  |  |  | 1.5 |
| 5 | 6 |  Hernando da Silva Ramos | Gordini | 93 | +7 krs. | 14 | 2 |
| 6 | 4 |  Élie Bayol | Gordini | 88 | +12 krs. | 11 |  |
| Jaettu | 4 |  André Pilette | Gordini |  |  |  |  |
| 7 | 32 |  Cesare Perdisa | Maserati | 86 | +14 krs. | 7 |  |
| 8 | 18 |  Horace Gould | Maserati | 85 | +15 krs. | 16 |  |
| Kesk. | 2 |  Robert Manzon | Gordini | 90 | Onnettomuus | 12 |  |
| Kesk. | 8 |  Louis Rosier | Maserati | 72 | Moottori | 15 |  |
| Kesk. | 20 |  Eugenio Castellotti | Ferrari | 14 | Kytkin | 3 |  |
| Kesk. | 14 |  Maurice Trintignant | Vanwall | 13 | Ylikuumeneminen | 6 |  |
| Kesk. | 16 |  Harry Schell | Vanwall | 2 | Onnettomuus | 5 |  |
| Kesk. | 24 |  Luigi Musso | Ferrari | 2 | Onnettomuus | 8 |  |
| DNQ | 36 |  Giorgio Scarlatti | Ferrari |  |  |  |  |
| WD | 10 |  Mike Hawthorn | BRM |  | Moottori |  |  |
| WD | 12 |  Tony Brooks | BRM |  | Moottori |  |  |
| WD | 34 |  Louis Chiron | Maserati |  | Moottori |  |  |
Muuta

Paalupaikka: Juan Manuel Fangio - 1:44.0
Nopein kierros: Juan Manuel Fangio - 1:44.4
Hernando da Silva Ramosin ainoa pistesija
Mihail Jakubov

| Mihail Jakubov |
| --- | --- |

Henkilötiedot
Syntynyt: 16. helmikuuta 1982 (ikä 42) Barnaul, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  92 kg
Pelaajaura
Pääsarjaura:  2000–2016
Seurat:  Lada Toljatti (RSL)   Spartak Moskova (RSL)   Chicago Blackhawks (NHL)   Florida Panthers (NHL)   Severstal Tšerepovets (KHL)   Jugra Hanty-Mansijsk (KHL)   Metallurg Magnitogorsk (KHL)   Vitjaz Podolsk (KHL)   HK Sotši (KHL)
NHL-varaus:  10. varaus, 2000 Chicago Blackhawks
Mihail Jurjevitš Jakubov (ven. Михаил Юрьевич Якубов, s. 16. helmikuuta 1982, Barnaul, Neuvostoliitto) on venäläinen jääkiekkoilija, joka pelasi ammattilaisena Venäjällä ja Yhdysvalloissa vuosina 2000–2016.
Jakubov varattiin NHL:ään kymmenentenä pelaajana Chicago Blackhawksiin vuoden 2000 varaustilaisuudessa.
Jakubov voitti vuonna 2006 Pajulahti cupin ja vuonna 2007 Putškovin turnauksen Severstal Tšerepovetsissa.
Tilastot

Käännös suomeksi
Momentti (tilastotiede)

Momentti on todennäköisyyslaskennassa ja tilastotieteessä satunnaismuuttujan jakaumasta määritelty tunnusluku, joka luonnehtii jakaumaa erityisellä tavalla. Yleisimmät momentit sisältyvät origomomentteihin, keskusmomentteihin ja tekijämomentteihin. Kuhunkin ryhmään sisältyy numeroituvasti ääretön määrä erilaisia momentteja.
Momentti eli origomomentti

Tavallinen momentti eli origomomentti määritellään diskreetin satunnaismuuttujan  X tapauksessa
Kun satunnaismuuttujalla on perusjoukossaan vain äärellinen määrä arvoja, voidaan momentti aina laskea. Mikäli perusjoukossa on numeroituvasti ääretön määrä arvoja, saadaan summa laskettua, mikäli se suppenee itseisesti.
Jatkuvan satunnaismuuttujan  Y tapauksessa momentti lasketaan
mikäli epäoleellinen integraali on itseisenä olemassa. Origomomentti voidaan merkitä myös  E(X^{r})=\langle x^{r}\rangle .
Kullekin eksponentin  r positiiviselle kokonaislukuarvolle voidaan määritellä momentti  E(X^{r}). Jatkuvan satunnaismuuttujan tapauksessa ne määritellään  (r\in \{1,2,...\},\;\mu _{i}:t ovat vaihtoehtoisia merkintöjä)
Vastaavasti voidaan määritellä momentit diskreetin satunnaismuuttujan tapauksessa. Eräs tapa tuottaa jakauman kaikki momentit on käyttää momenttifunktiota. Se määritellään diskreetissä tapauksessa
ja jatkuvassa tapauksessa
missä  \mu _{1},  \mu _{2},  \mu _{3},..., \mu _{n},,.. ovat origomomentteja. Siitä voidaan laskea n:n momentin arvo derivoimalla momenttifunktio n kertaa ja sijoittamalla siihen  t=0.
Keskusmomentti

Keskusmomentilla, keskimomentilla eli keskeisellä momentilla tarkoitetaan satunnaismuuttujan ja odotusarvon  \mu =E(X) erotuksen momenttia. Se määritellään diskreetin satunnaismuuttujan  X tapauksessa
Jatkuvan satunnaismuuttujan  Y tapauksessa keskusmomentti lasketaan
mikäli summa suppenee itseisesti tai epäoleellinen integraali on itseisenä olemassa. Keskusmomentti voidaan merkitä myös  E((X-\mu )^{r})=\langle (x-\mu )^{r}\rangle .
Kullekin eksponentin  r positiiviselle kokonaislukuarvolle voidaan määritellä keskusmomentti  E((X-\mu )^{r}). Jatkuvan satunnaismuuttujan tapauksessa ne määritellään  (r\in [1,\infty ))
Tekijämomentti

Tekijämomentit, joita saadaan esimerkiksi todennäköisyyksiä generoivista funktioista, määritellään seuraavasti
ja tarkemmin diskreetissä tapauksessa
ja jatkuvassa tapauksessa
Kolme ensimmäistä tekijämomenttia ovat
Parákoila

| Parákoila Παράκοιλα |
| --- | --- |
 Parákoilan kylää.
 Parákoila
 Koordinaatit: 39°10′10″N, 26°8′25″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kylä
 – Kallikrates-koodi:  5301070701
Väkiluku (2011):  818
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Parákoila (kreik. Παράκοιλα; myös transl. Parákila) on Kreikan kylä, joka sijaitsee Lesboksen saarella. Se kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Parákoila muodostaa oman kyläyhdyskuntansa (Τοπική Κοινότητα Παρακοίλων, Topikí Koinótita Parakoílon). Kylän väkiluku on 818 (vuonna 2011).
Vanha silta Parákoilassa.
Parákoilan kylä sijaitsee Lesboksen läntisissä keskiosissa noin 11 kilometriä lounaaseen Kallonín kylästä ja jonkin verran sisämaahan Kallonínlahden länsirannasta. Aiemmin kylä kuului Kallonín kuntaan ja vuosina 2011–2019 Lesboksen kuntaan ja sen Kallonín kunnallisyksikköön.
Aiheesta muualla

Kuvia tai muita tiedostoja aiheesta Parákoila Wikimedia Commonsissa
Paolo Gislimberti

| Paolo Gislimberti> Henkilötiedot |
| --- | --- |
Syntynyt: 19. toukokuuta 1967 Trento, Italia
Kuollut: 10. syyskuuta 2000 Monza, Italia
Kansalaisuus:   Italia
Ammatti:  palomies, valmentaja
Puoliso:  Elena Campestrini (1998–2000)
Lapset:  1
Paolo Giancarlo Faletti Gislimberti (19. toukokuuta 1967 Trento, Italia – 10. syyskuuta 2000 Monza, Italia) oli italialainen palomies ja valmentaja. Gislimberti syntyi Italian Trentossa ja toimi Lavissessa prikaatin apulaiskomentajana. Vuodesta 1990 hän oli jäsenenä EA Squadra Corse -palomiesyrityksessä. Gislimberti toimi myös nuorten Trentino Volley -lentopallojoukkueen valmentajana.
Gislimberti kuoli vuonna 2000 ajetussa Formula 1 -luokan Italian GP:ssä, kun ensimmäisellä kierroksella Variante della Roggia -mutkaan tultaessa Jordan-tallin Heinz-Harald Frentzenin autosta irronnut rengas osui häntä päin. Hän oli kuollessaan vain 33-vuotias.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paolo Gislimberti
Paolo Garzilli

Paolo Garzilli (31. lokakuuta 1756 – marraskuu 1845) oli italialainen roomalaiskatolinen piispa. Hänet vihittiin papiksi 19. helmikuuta 1780 ja nimitettiin Marsico Nuovon piispaksi 18. joulukuuta 1797. Piispaksi vihkiminen seurasi 21. joulukuuta. Pääkonsekraattorina toimi Giulio Maria della Somaglia.
Garzilli valittiin 18. kesäkuuta 1818 Bovinon piispaksi, ja 2. heinäkuuta 1832 hän sai nimityksen Sessa Auruncan piispaksi, jona toimi kuolemaansa saakka.
Parálisis Permanente

Parálisis Permanente oli vuosina 1981–1983 toiminut espanjalainen post-punk -yhtye. Yhtyeen perustivat kitaristi Eduardo Benavente ja basisti Nacho Canut veljiensä Javier Benaventen ja Johnny Canutin kanssa vuonna 1981. Javierin lähdettyä yhtyeestä Eduardosta tuli uusi laulaja ja lyriikat muuttuivat synkemmiksi. Yhtyeeseen liittyivät toisen EP:n jälkeen kosketinsoittaja Ana Curra, joka oli keulahahmo Eduardo Benaventen vaimo, ja basisti Rafa Balmaseda Nacho Canutin korvaajaksi. Musiikillinen tuotanto siirtyi suoraviivaisesta punkista synkempään deathrock-vaikutteiseen post-punkiin.
Yhtyeen ura jäi lyhyeen kun vuonna 1983 Ana Curran ohjaama Seat joutui festivaalimatkalla Zaragozaan kaatosateeseen, tuulilasinpyyhkimet eivät toimineet ja auto ajoi ulos tieltä. 20-vuotias Eduardo Benavente kuoli onnettomuudessa lennettyään tuulilasin läpi pellolle. Ana Curralta murtui vain solisluu, ja keho oli mustelmilla.
Diskografia

Autosuficiencia (1981)
Quiero ser santa (1982)
El Acto (1982)
Nacidos para dominar/Sangre (1983)
Singles y primeras grabaciones (1995)
Paolo Giglio

Paolo Giglio (20. tammikuuta 1927 Valletta, Malta – 6. maaliskuuta 2016) oli roomalaiskatolinen arkkipiispa. Hän loi uran kirkon diplomaattisissa tehtävissä.
Giglio sai pappisvihkimyksensä 12. huhtikuuta 1952, ja hänet nimitettiin Tyndariin titulaariarkkipiispaksi sekä apostoliseksi nuntiukseksi Nicaraguaan 4. huhtikuuta 1986. Piispaksi vihkiminen seurasi 8. kesäkuuta. Pääkonsekraattorina toimi Pier Luigi Celata, jota avustivat Joseph Mercieca ja Nikol Joseph Cauchi.
Giglio sai 25. maaliskuuta 1995 nimityksen apostoliseksi nuntiukseksi Egyptiin, ja hän toimi tässä tehtävässä, kunnes jäi eläkkeelle 5. helmikuuta 2002.
Mihail Kalatozov

Mihail Kalatozovin hauta.
Mihail Konstantinovitš Kalatozov (ven. Михаил Константинович Калатозов, georg. მიხეილ კალატოზიშვილი, Miheil Kalatozišvili, 28. joulukuuta (J: 15. joulukuuta) 1903 Tbilisi – 26. maaliskuuta 1973 Moskova) oli georgialaissyntyinen neuvostoliittolainen elokuvaohjaaja.
Kalatozov on ohjannut muun muassa elokuvat Kurjet lentävät (1957), Älä odota kirjettä (1960) ja Punainen teltta (1969).
Kirjallisuutta

Öhman, Mia: ”Mihail Kalatozov: vakooja ja taiteilija”. Filmihullu 5/2020.
Aiheesta muualla

Mihail Kalatozov Internet Movie Databasessa. (englanniksi)
Mihail Kalatozov -säätiö (Arkistoitu – Internet Archive) (englanniksi)
Paolo Giorza

Paolo Giorza
Paolo Giorza (11. marraskuuta 1832 Milano – 5. toukokuuta? 1914 Seattle) oli italialainen säveltäjä ja kapellimestari.
Giorza sai varhaisimman musiikkikasvatukseltaan isältään, muusikko-kuvataiteilija Luigi Giorzalta. Lisäksi hän opiskeli kontrapunktia La Croixin johdolla. Giorza tuli tunnetuksi kevyen musiikin ja baletin säveltäjänä. Hänen tuotantoonsa kuuluu yli 70 balettia. Giorza teki yhteistyötä monien 1800-luvun jälkipuoliskon maineikkaimpiin kuuluneiden koreografien, kuten Luigi Manzottin kanssa. Hänen ensimmäiset balettinsa ovat vuodelta 1853. Suuren suosion hänen sävellyksistään sai isänmaallinen laulu "La bella Gigogin", joka esitettiin ensimmäisen kerran 31. joulukuuta 1858. Vuonna 1860 La Scalassa kantaesitettiin Giorzan ooppera Corrado, Console di Milano (libretto: Luigi Gualtieri), mutta vastaanotto oli kielteinen. Giorzan tuotantoon kuuluu myös toinen ooppera, Alba Barozzi (libretto: Antonio Ghislanzoni), joka jäi kuitenkin esittämättä. Hän sävelsi myös jonkin verran hengellistä musiikkia.
Vuonna 1863 Giorza kutsuttiin Lontooseen säveltämään musiikkia Viktoriaa varten. Sieltä hän lähti Pariisiin, josta hän palasi Italiaan vuonna 1866. Giorza sai Giuseppe Garibaldilta henkilökohtaisen kiitoskirjeen vapaushenkisen musiikin säveltämisestä. Myöhemmällä urallaan hän työskenteli muun muassa oopperakapellimestarina Pohjois-Amerikassa. Giorza suuntasi vuonna 1867 pitkille kiertueille Meksikoon, Kuubaan ja Yhdysvaltoihin. Vuonna 1879 hän lähti Australiaan, jossa pääsi Sydney International Exhibitionin musiikkijohtajaksi. Hän sävelsi tapahtumaa varten kantaatin. Giorza palasi Italiaan, mutta jakoi 1890-luvun alusta lähtien aikansa Italian ja Yhdysvaltain välillä. Viimeisinä vuosinaan hän asui pysyvästi Yhdysvalloissa, jossa hän työskenteli urkujensoiton yksityisopettajana. Giorza kuoli köyhyydessä Seattlessa.
Passion Play

Passion Play on englanninkielinen termi pääsiäisnäytelmälle.
Passion Play voi myös viitata seuraaviin:
A Passion Play, Jethro Tullin albumi
Passion Play, Teena Marien vuoden 1994 albumi
Passion Play, Passionworksin vuoden 2003 debyyttialbumi
Dark Passion Play, Nightwishin albumi
Passion Play, Mitch Glazerin ohjaama elokuva vuodelta 2011.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Passion Play”, voi hakea sivunnimihaulla, laajalla sivunnimihaulla tai tekstihaulla.
Patriarkaalinen pappeus

Patriarkaalinen pappeus (joskus käytetään myös nimitystä Aabrahamin pappeus) on Myöhempien aikojen pyhien liikkeessä yksi pappeuden kolmesta muodosta. Kaksi muuta pappeutta ovat Aaronin pappeus ja Melkisedekin pappeus. Toisin kuin kaksi muuta pappeuden muotoa, patriarkaalinen pappeus on hyvin kiistanalainen. Suurin osa Myöhempien aikojen pyhien Jeesuksen Kristuksen kirkon teologeista ei pidä patriarkaalista pappeutta itsenäisenä pappeuden muotona, vaan Melkisedekin pappeuden erityisenä muotona, joka toteutuu patriarkan virassa. Sitä vastoin eräissä fundamentalistissa mormoniyhteisöissä patriarkaalisella pappeudella on vahva asema.
Toisin kuin Melkisedekin pappeus ja (Aaronin kirjaimellisia jälkeläisiä lukuun ottamatta) Aaronin pappeus, patriarkaalinen pappeus kulki profeetta Joseph Smithin mielestä suvussa suoraan etenevässä polvessa. Hänen mukaansa Aadam sai patriarkaalisen pappeuden Jumalalta, ja häneltä se periytyi ensin Aabelille ja tämän kuoleman jälkeen Seetille. Heiltä patriarkaalisen pappeuden valtuudet siirtyivät ihmiskunnassa eteenpäin.
Smith puhui ensi kertaa patriarkaalisesta pappeudesta siunatessaan isänsä Joseph Smith Sr:n patriarkaaliseen virkaan 18. joulukuuta 1833. Nauvoon temppelin rakennustöiden aikana 27. elokuuta 1843 Smith puhui eräässä esitelmässään "kolmesta suuresta pappeuden siunauksesta", ja mainitsi niiden joukossa myös patriarkaalisen pappeuden. Puheessaan Smith tuntuu liittävän patriarkaalisen pappeuden ennen muuta rakenteilla olevaan temppeliin ja siellä saataviin siunauksiin. On mahdollista, että hän patriarkaalisesta pappeudesta puhuessaan tarkoitti sinetöintiä ja sitä, kuinka sukupolvet liittyvät toisiinsa temppelissä tehtävien pyhien toimitusten kautta.
MAP-kirkossa oli Joseph Smithin veljen Hyrum Smithin jälkeläinen johtavana patriarkkana aina vuoteen 1979, jolloin tuolloinen johtava patriarkka Eldred G. Smith vetäytyi eläkkeelle siunaamatta itselleen seuraajaa. Kirkko ilmoitti virallisesti kirkossa olevan niin paljon patriarkkoja, että jokainen kirkon jäsen saa itselleen kuuluvan patriarkaalisen siunauksen, eikä johtavan patriarkan virka enää näin ollen ole tarpeellinen. Tämän myötä patriarkaalinen pappeus tuntuu menettäneen merkitystään.
Parélioi

| Parélioi Παρέλιοι |
| --- | --- |
 Kunnallisyksikön sijainti
 Parélioi
 Koordinaatit: 39°36′N, 19°49′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Kunta:  Keski-Korfu ja Diapontiset saaret
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  320114
Väkiluku (2011):  6 403
Aikavyöhyke:  UTC+2
 – Kesäaika:  UTC+3
Rekisterikilpi:  KY
Infobox OKVirheellinen NIMI-arvo: 
Parélioi (kreik. Παρέλιοι; myös Parélii; virallisesti Δημοτική Ενότητα Παρελίων, Dimotikí Enótita Parelíon) on yksi Keski-Korfun ja Diapontisten saarten kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 6 403 (vuonna 2011).
Sinarádesin kylää.
Parélioi käsittää alueen Korfun saaren länsirannikolla. Sen suurin asutus on Sinarádesin kylä. Pélekaksen kylä tunnetaan näköalapaikastaan, josta on hyvä näkymä koko saarelle. Parélioi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan ja Thinálin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Keski-Korfun ja Diapontisten saarten kuntaa.
Kunnallisyksikön osat

Parélioin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Áfra | Áfra | 839 |
| Áfra | Ágios Vlásios | 210 |
| Áfra | Kourkoulaíika | 49 |
| Ágios Ioánnis | Agía Triáda | 192 |
| Ágios Ioánnis | Ágios Ioánnis | 598 |
| Ágios Ioánnis | Kouramadítika | 72 |
| Ágios Ioánnis | Vasiliká | 278 |
| Giannádes | Érmones | 32 |
| Giannádes | Giannádes | 565 |
| Kanakádes | Kanakádes | 204 |
| Kokkíni | Kokkíni | 580 |
| Kompítsi | Kompítsi | 733 |
| Mármaro | Mármaro | 174 |
| Pélekas | Ágios Onoúfrios | 38 |
| Pélekas | Avrámis | 4 |
| Pélekas | Glyfáda | 10 |
| Pélekas | Kokkinógeia | 83 |
| Pélekas | Moní Yperagías Theotókou Myrtidíon (luostari) | 22 |
| Pélekas | Pélekas | 405 |
| Pélekas | Plakotó | 50 |
| Sinarádes | Aspái | 38 |
| Sinarádes | Kontogialós | 28 |
| Sinarádes | Sinarádes | 854 |
| Vátos | Vátos | 345 |
Yhteensä: 6 403
Mont Chateau State Park

| Mont Chateau State Park |
| --- | --- |
 Näkymä Mont Chateau State Parkista
Sijainti:  Monongalian piirikunta, Länsi-Virginia,  Yhdysvallat
Lähin kaupunki:  Monongalian piirikunta
Koordinaatit:  39°39′33″N, 79°50′52″W
Perustettu:  7. kesäkuuta 1958
Lakkautettu:  1977
Mont Chateau State Park on lakkautettu valtionpuisto, jonka vieressä on Cheat Lake, Monongalian piirikunnassa, Länsi-Virginiassa, Yhdysvalloissa.
Historia

Kesäkuussa 1955 ostettiin alun perin noin 17 hehtaaria maa-aluetta. Sinne rakennettiin lomailurakennus ja se avattiin rannan rinnalle kesäkuun 7. päivänä vuonna 1958. Puiston käytössä lopulta epäonnistuttiin ja se suljettiin vuonna 1977.
Muuta

Puisto on 322 metriä meren pinnan yläpuolella.
Patriarkaatti

Patriarkaatti tarkoittaa seuraavia asioita:
patriarkaatti eli isänvalta, yhteiskuntajärjestys, jossa miehet ovat hallitsevassa asemassa
patriarkaatti, kirkon hiippakunta tai hallinnollinen alue, jonka piispaa kutsutaan patriarkaksi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Patriarkaatti”, voi hakea sivunnimihaulla, laajalla sivunnimihaulla tai tekstihaulla.
Mike Peluso

| Mike Peluso |
| --- | --- |
 Peluso New Jersey Devilsin peliasussa.
Henkilötiedot
Syntynyt: 8. marraskuuta 1965 (ikä 58) Hibbing, Minnesota
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pelaajaura
Pääsarjaura:  1989–1997
Seurat:  Chicago Blackhawks Ottawa Senators New Jersey Devils St. Louis Blues Calgary Flames
NHL-varaus:  190. varaus, 1984 New Jersey Devils
Michael David ”Mike” Peluso (s. 8. marraskuuta 1965 Hibbing, Minnesota) on yhdysvaltalainen uransa lopettanut jääkiekkoilija, pelipaikaltaan vasen laitahyökkääjä.
Ura > Junioriura ja varaus

Peluso sai NHL-varauksen, kun New Jersey Devils varasi hänet numerolla 190. varaustilaisuuden 1984 kymmenennellä kierroksella. Varauksensa jälkeen hän edusti kauden 1984–1985 junioriseura Stratford Cullitonsia ja vuodet 1985–1989 Anchoragen yliopiston joukkuetta ennen kuin aloitti ammattilaisuransa. Hän teki vuonna 1989 sopimuksen NHL-seura Chicago Blackhawksin kanssa niin sanottuna vapaana agenttina.
Ura > Ammattilaisura

Peluso oli vielä juniorivuosinaan pelipaikaltaan puolustaja, mutta siirtyi ammattilaisurallaan laitahyökkääjäksi ja omaksui poliisin (engl. enforcer) roolin. Hän pelasi kaudella 1989–1990 kaksi ottelua Blackhawksissa. Suurin osa kaudesta kului Indianapolis Icessa IHL:ssä, jossa hän oli voittamassa Turner Cupia, IHL:n mestaruutta.
Seuraavina kausina hän onnistui vakiinnuttamaan paikkansa NHL:ssä. Hän edusti Blackhawksia vielä kaksi kautta, kunnes siirtyi kaudeksi 1992–1993 tulokasseura Ottawa Senatorsiin laajennusvaraustilaisuuden kautta. Peluso edusti Senatorsia vain yhden kauden, jolla hän teki NHL-uransa maali- ja piste-ennätykset tehtyään 25 tehopistettä, 15 maalia ja kymmenen syöttöpistettä, 81:ssä runkosarjaottelussa.
Peluso siirtyi kesäkuussa 1993 New Jersey Devilsiin pelaajakaupassa, jossa Devilsiin siirtyi hänen lisäkseen maalivahti Peter Sidorkiewicz, ja jossa Senatorsiin siirtyivät hyökkääjä Troy Mallette, maalivahti Craig Billington ja Devilsin neljännen kierroksen varausoikeus NHL:n varaustilaisuudessa 1993. Hän edusti Devilsiä kolmen vuoden ajan ja oli voittamassa työsulun lyhentämän kauden 1994–1995 päätteeksi Stanley Cupia. Tunnetuin ketju, jossa hän Devils-vuosinaan pelasi, oli karvaus- ja taklauspeliin keskittynyt The Crash Line, johon kuuluivat hänen lisäkseen keskushyökkääjä Bobby Holík ja oikea laitahyökkääjä Randy McKay.
Marraskuussa 1996, kesken kauden 1996–1997, Peluso ja puolustaja Ricard Persson siirtyivät St. Louis Bluesiin pelaajakaupassa, jossa Devils sai puolustaja Ken Suttonin ja Bluesin toisen kierroksen varausoikeuden NHL:n varaustilaisuudessa 1999. Kesäkuussa 1997 hänen pelaajaoikeutensa siirtyivät New York Rangersille korvauksena Rangersissä työskennelleen Larry Pleaun palkkaamisesta Bluesin general manageriksi. Peluso ei kuitenkaan pelannut Rangersissä otteluakaan, vaan hän siirtyi syyskuussa 1997 waiver-listan kautta Calgary Flamesiin. Hän ehti edustaa Flamesiä 23:ssa runkosarjaottelussa kaudella 1997–1998 ennen kuin joutui lopettamaan uransa joulukuussa 1997 terveydellisten syiden vuoksi. Hänellä oli diagnosoitu spinaalistenoosi.
Peluso pelasi yhdeksän kautta kattaneella NHL-urallaan 458 runkosarjaottelua, joissa hän teki 90 tehopistettä, 38 maalia ja 52 syöttöpistettä, ja 62 pudotuspeliottelua, joissa hän teki seitsemän tehopistettä, kolme maalia ja neljä syöttöpistettä. Hän keräsi urallaan yhteensä 1951 jäähyminuuttia runkosarjassa ja 107 pudotuspeleissä. Eniten jäähyminuutteja hänelle annettiin runkosarjakaudella 1991–1992, jolla hän johti koko liigan jäähytilastoa saatuaan 408 jäähyminuuttia.
Pelaajauransa jälkeen Peluso on työskennellyt muun muassa NHL-seura Edmonton Oilersin pelaajatarkkailijana.
Muuta

Myös Peluson pikkuserkku, hänen vuonna 1974 syntynyt kaimansa Mike Peluso, on entinen NHL-jääkiekkoilija. Hän pelasi NHL:ssä yhteensä 38 ottelua, seuroinaan Chicago Blackhawks ja Philadelphia Flyers. Kaksi hänen muuta sukulaistaan, serkku Tom Peluso ja veljenpoika Chris Peluso, on myös varattu NHL:ään, mutta he eivät ole pelanneet siellä yhtään ottelua.
Mercernary

| Mercernary Dr>  John |
| --- | --- | --- |

Studioalbumin tiedot
 Julkaistu: 23. toukokuuta 2006
 Formaatti: CD
 Tuottaja(t): Dr. John, Sparky Nielsen
 Tyylilaji: soul-jazz, smooth jazz, cool jazz
 Kesto: 49.45
 Levy-yhtiö: Parlophone
Dr. Johnin muut julkaisut
| Sippiana Hericane 200 | Mercernary 2006 | Right Place, Right Time: Live at Tipitina's – Mardi Gras '89 2006 |
Mercernary on Dr. Johnin levy vuodelta 2006.